# Caixa d'eines

La caixa d'eines conté funcions per a tasques específiques que podeu triar segons les vostres necessitats. També podeu afegir una funció nova fent servir l'editor de scripts.

Hi ha fins a vuit caixes d'eines que podeu accedir des del menú principal Veure → Caixa d'eines, o fent servir les dreceres de teclat F1 a F8. Premeu la mateixa tecla per amagar el panell esquerre.

La caixa d'eines es mostra verticalment al costat esquerre de la pantalla, deixant prou espai per al propi mapa en la majoria de pantalles amples. L'ample de la caixa d'eines pot ser ajustat amb el ratolí, i si la vostra pantalla fos massa petita pot usar-se una barra de desplaçament.

Cada caixa d'eines té tres parts:
-Fins a dues barres de botons on podeu afegir-hi els mateixos botons que a la barra d'eines.
-La zona principal amb botó específic i caixa de text.
-Al peu, dos botons permeten configurar els scripts i la barra d'eines.

Obriu el menú Configuració→Governa caixa d'eines o feu clic al botó Governa caixa d'eines.

Cliqueu a la columna Script per triar l'eina que voleu per a la tecla F corresponent.
Feu clic dret en una fila per obrir un menú que permet obrir un script a una localització diferent o per eliminar-hi una assignació.

Podeu usar l'editor de caixa d'eines i scripts per crear els vostres scripts o per fer modificacions a alguna eina.

# Standard tools

## Eines de l'Observador

Aquest panell conté funcions convenients quan useu el programa connectat a un telescopi 'goto' (ves a).

Té la funció de control del telescopi, i inclou un comandament manual virtual.
Per usar el comandament manual indiqueu primer si el botó de direcció cal que sigui invertit i trieu la velocitat (en graus/segon) de la llista. Llavors feu clic a un dels botons de direcció per començar a moure, o feu clic al botó Stop per parar.

Podeu navegar per la llista d'observació o buscar pel nom d'un objecte.

Cada vegada que un objecte és triat, les coordenades “Objectiu”, a dalt, s'actualitzen i estan a punt de ser usades pels botons del telescopi.

La Caixa d'informació dona informació detallada sobre l'objecte sense que calgui obrir una finestra a part.

## Sistema solar

Aquest panell reuneix la informació sobre els objectes del sistema solar.

La barra d'eines ja conté els botons relatius i no cal que els afegiu a la pantalla principal.

Podeu triar un planeta, cometa o asteroide de la caixa específica.

Per als cometes i asteroides podeu filtrar la llista amb els vostres criteris.
Feu clic a una fila i al botó 'Centra' per centrar l'objecte en el mapa.
També podeu escollir alguns objectes de la llista i fer clic al botó Marca per dibuixar un cercle en el mapa en el lloc de l'objecte, independentment de la seva visibilitat.

La caixa d'informació dóna la informació detallada sobre l'objecte sense que calgui obrir una finestra a part.

## Lloc/ Temps

Aquest panell conté les eines per canviar ràpidament l'hora o el lloc d'observació.

La barra d'eines ja conté els botons relatius i no us cal afegir-los a la pantalla principal.

El primer grup us permet canviar el dia i l'hora. Useu el signe menys per als anys AC.

El proper grup conté la informació del lloc d'observació actual.
Una llista de persiana permet canviar ràpidament la zona horària UTC.

Llavors els vostres llocs preferits són llistats per a triar.
També podeu carregar una altra llista des d'un fitxer.
Unes quantes localitats antigues interessants s'han afegit al peu de la llista a tall d'exemple pel format del fitxer.

La caixa d'informació dóna la informació detallada sobre l'objecte sense que calgui obrir una finestra a part.

## Guiatge PHD

Aquest panell conté les eines per a la interfície amb el guiatge PHD2.

La interfície us permet usar fàcilment la funció ““bloqueja desplaçament” per mantenir el telescopi apuntant a un objecte mòbil mentre guieu sobre un estel.

També podeu activar la funció “decalatge” per aplicar un desplaçament aleatori a la vostra posició de guia.

#### Connexió a PHD

Inicieu PHD2 i comproveu que 'Eines / Activa servidor' està marcat..

En Skychart podeu canviar l'hostatge on funciona el PHD i el port de connexió. Si Skychart i PHD funcionen en el mateix PC podeu usar simplement els valors per defecte.

Feu clic al botó “Connecta”. L'estatus canviarà a “Connectat” i indicarà l'estat actual del PHD.

Inicializeu PHD com de costum i comenceu el guiatge. L'estatus canviarà a “Guiant”.

#### Ús de la funció bloqueja desplaçament

Aquesta funció permet mantenir el telescopi apuntant a un objecte mòbil mentre guieu sobre un estel.

Feu clic sobre un objecte mòbil en el mapa, per exemple un asteroide o un cometa. Es mostrarà el desplaçament de l'objecte en segons d'arc per hora.

Per enviar aquest ratio de desplaçament al PHD feu clic al botó “Fixa ràtio”. Per confirmar el canvi es mostrarà l'estatus del bloqueig de desplaçament en el PHD.

Per iniciar el guiatge desplaçat sobre l'objecte mòbil feu clic al botó “Off” (Apagat). El botó de text canvia a “On” (Engegat) i l'estatus del PHD canvia a “True” (Veritat).

#### Ús de la funció decalatge

La funció decalatge us permet aplicar un desplaçament aleatori respecte a la posició de guiatge per evitar acumular els defectes del sensor a la mateixa posició en cada exposició.

La funció està desactivada per defecte perquè això es fa normalment pel programari de captura entre cada exposició. L'ús d'aquesta funció des de Skychart només és interessant si feu les fotografies amb una càmera individual o amb un programari que no suporta el decalatge.

Per activar la funció, obriu la configuració del script amb el botó “Script”.

Seleccioneu la fila “Event_0:0:Initialisation” i feu clic al botó “Edita script”.

A dalt del script convertiu en comentari la línia per amagar la caixa de desplaçament. Tan sols heu d'afegir // al principi de la línia.

Deseu el script modificat i feu clic al botó Aplica. Deseu la configuració de Skychart si voleu que el canvi sigui permanent.

Per aplicar un desplaçament poseu els paràmetres del valor que voleu i feu clic al botó de Decalatge. Assegureu que només feu clic a aquest botó entre les exposicions, quan l'obturador de la càmera estigui tancat!

#### Afegir interfície per a altres funcions

Podeu usar els scripts aportats com un exemple per fer interfície a altres funcions proporcionades per PHD2.

El wiki PHD dóna les informacions que calen sobre les seves funcions.

## Planisferi

Aquest panell us ajuda a imprimir un planisferi amb una disc rotatiu transparent.

Abans de començar podeu preparar el mapa amb les opcions que volgueu, la situació de l'observatori (dintre del límit de latitud), el color (suggerit: negre sobre blanc), els objectes, les etiquetes (“orienta cap el pol” per a millor legibilitat en qualsevol orientació).

#### Fer la carta de fons

Quan estigueu a punt premeu el botó “Set chart”.

#### Fer el disc rotatiu

Sense canviar res premeu el botó “Set overlay”.

#### Impressió

Useu l'opció “Imprimeix a bitmap” per desar un fitxer d'imatge gran per a ambdues parts. En la configuració de la impressora trieu “Fitxer Bitmap”, indiqueu ample i alt amb un valor còmode segons la mida que desitgeu imprimir (valors entre 2000×2000 fins a 5000×5000 és un bon punt per començar.). Quan s'us pregunti, doneu un nom per a cada part.

Si cal, podeu usar un editor d'imatges per fer retocs o afegiments.

Ara podeu imprimir la carta de fons sobre paper o cartolina, i el disc rotatiu sobre film transparent imprimible.

Finalment talleu la transparència, i perforeu-ho tot en la localització del pol indicada, per fixar-ho amb un cargolet.