# Instal·lació en Linux Debian GNU

El paquet per a Debian està disponible per poder-lo instal·lar automàticament usant apt-get.
Les arquitectures suportades són i386, amd64, armhf.

Tots aquests comandaments demanen drets d'administrador i han d'ésser executats amb l'usuari rel. Ho donem com exemple i ho heu d'adaptar al vostre mode acostumat per instal·lar nou programari:GUI, root, shell, su, …

Afegiu la signatura de Patrick Chevalley a APT:

La clau nova usada des de la versió 3.11:

    apt-key adv --keyserver keyserver.ubuntu.com --recv-keys 8B8B57C1AA716FC2

Afegiu un fitxer font nou en `/etc/apt/sources.list.d`
Per a la versió estable feu:

    sh -c "echo deb http://www.ap-i.net/apt stable main > /etc/apt/sources.list.d/skychart.list

Si voleu una actualització més freqüent amb la versió de desenvolupament, afegiu la línia següent:

    sh -c "echo deb http://www.ap-i.net/apt unstable main > /etc/apt/sources.list.d/skychart.list"

Llavors refresqueu la vostra llista de paquets; des d'una línia de comandaments teclegeu:

    apt-get update

Per instal·lar el programari amb tots els prerequeriments i els fitxers de dades addicionals:

    apt-get install skychart

El programari de prerequeriments normalment s'instal·la automàticament. Cas que no, comproveu si disposeu dels paquets libpasastro, libgtk2.0-0, libglib2.0-0, libpango1.0-0, libsqlite3-0, xplanet, indi, ffmpeg

Això és tot. Sortiu de la rel i teclegeu “skychart” per engegar el programa. Sisplau mai no engegueu Skychart com rel.

L'actualització per a una nova versió es fa al mateix temps que l'actualització de l'altre programari de la vostra distribució, normalment un cop per setmana, els dilluns, per a la versió inestable.

Altre programari que podeu instal·lar des d'aquest mateix repositori és:

    ccdciel
    eqmodgui
    indistarter