# ASCOM Interfície telescopi

Del menú: Telescopi

Corregiu-me: (copiat de la documentació de la versió 2.76)

Aquesta interfície pot ser usada amb qualsevol telescopi suportat per la plataforma ASCOM. Només funciona amb Windows. Sisplau, consulteu http://ascom-standards.org per obtenir la darrera versió del controlador (driver) i per ampliar la informació.

Llavors useu el menú principal Telescopi –>Paràmetres del Telescopi, per seleccionar la interfície ASCOM i a continuació obriu el Panell de control.

Quan l'useu per primera vegada, us cal seleccionar el controlador (driver) a usar i proporcionar informacions de configuració depenent del telescopi que feu servir.

Llavors feu clic en el botó “Connecta”, el color ha de canviar a verd i les coordenades del telescopi seran mostrades.

Ara podeu configurar les coordenades geogràfiques i hora del telescopi usant els valors del vostre ordinador.

Per alliberar espai a la pantalla podeu tancar la finestra de la interfície fent clic al botó “Amaga” del panell de control.

També, si està suportat, podeu afinar la precisió del desplaçament, usant l'opció “Sincro” sobre l'objecte actual (sobre qualsevol estel veí) en tot moment.

Les opcions de configuració es desen quan amagueu la finestra. Deseu també les opcions per defecte quan tanqueu Cartes del Cel per tal de conservar la vostra selecció de la interfície.