# Menú Finestres

Configuració de la posició i comportament dels mapes a l'interior de la finestra de CdC.

## Enllaça totes les cartes

Des del menú: Enllaça totes les cartes
Podeu tenir més d'un mapa obert amb diferents camps de visió, rotacions o sistemes de coordenades. Quan activeu l'enllaç de totes les cartes, tots els mapes copiaran la posició del centre del mapa actiu. Cada canvi de la posició central del mapa actiu serà repercutit en els altres mapes. No obstant, podeu variar el camp de visió o l'orientació dels mapes individuals sense que això afecti els altres.
Aquesta acció és idèntica que l'aconseguida fent clic a la icona en el Grup enllaç/bloqueig de la barra d'objectes.

## Bloqueja sobre ...

Des del menú: Finestres → Bloqueja sobre…
Podeu fer que el mapa mostri contínuament un mateix objecte en el centre. Bloquejar un objecte només té sentit quan treballeu amb les coordenades altazimutals i teniu activada la casella ''Refresca cada'' en el diàleg Data/Hora, o bé moveu les opcions de temps en la barra d'eines principal. Altrament el mapa no es mouria en absolut.
Aquesta acció és la mateixa que si feu clic a la icona en el Grup enllaç/bloqueig de la barra d'objectes, o fent clic dret al mapa seguit d'un clic en el menú contextual en l'opció Bloqueja/desbloqueja sobre... .

## Proper mapa

Des del menú: Finestres → Proper mapa
Quan tingueu obert més d'un mapa, podeu activar-ne el proper fent clic en aquesta opció.
La drecera per aquesta acció és la combinació de les tecles CTRL-Tab alhora.

## Cascada

Des del menú: Finestres → Cascada
Els mapes es disposen en una pila decalada.
El mateix es pot fer amb la icona en el Grup finestres A de la barra d'eines principal.

## Divisió de pantalla horitzontal

Des del menú: Finestres → Divisió de pantalla horitzontal
Els mapes són posats uns sota els altres de dalt a baix.
No hi ha icones o altres maneres de fer això.

## Divisió de pantalla vertical

Des del menú: Finestres → Divisió de pantalla vertical
Els mapes es posen costat a costat.
També es pot fer amb la icona en el Grup finestres A de la barra d'eines principal.

## Maximitza

Des del menú: Veure → Maximitza
El mapa actual ocupa tota la finestra de Cartes del Cel. És l'acció oposada a restaura la mida .
Ve a ser el mateix que fer clic en el quadradet de dalt a la dreta, com a molts programes Windows quan la finestra encara no està al màxim.

## Llista de cartes

Des del menú: Finestres → [Carta_#]
Una llista dels mapes oberts apareix sota del menú. Si feu clic sobre una entrada farà que el mapa sigui “actiu” i es mostrarà en primer pla.