# Sistema solar

Des del menú: Configuració → Sistema solar
La configuració del sistema solar té quatre pestanyes:

- Sistema solar
- Planetes
- Cometes
- Asteroides

NEO's (NEOs) demanen una configuració especial per mostrar-los.

## Sistema solar

Heu d'especificar si voleu calcular des de posicions geocèntriques o topocèntriques. Normalment useu sempre topocèntriques a menys que volgueu comparar les dades amb les d'unes efemèrides impreses.

També escolliu si voleu que Cartes del Cel consideri Pluto com un planeta o no.

La darrera opció és si voleu mostrar o no uns 33 satèllits dels planetes exteriors. Molts d'aquests satèl·lits no són mai visibles amb cap telescopi des de la Terra, per tant té sentit desactivar aquesta opció.

## Efemèrides

Per obtenir la millor precisió possible el programa usa les efemèrides JPL DExxx per calcular la posició dels planetes i la nutació.
Per limitar la mida de la descàrrega només s'inclou en el programari el fitxer DE405 entre els anys 2000 i 2050.

Podeu afegir més fitxers per cobrir un període més gran de temps o usar altres efemèrides. Descarregueu els fitxers binaris des de ftp://ssd.jpl.nasa.gov/pub/eph/planets/Linux o bé ftp://ssd.jpl.nasa.gov/pub/eph/planets/SunOS .
Copieu els fitxers linx* o unx* a la carpeta d'instal·lació sota data\jpleph\ sense crear cap subdirectori. Haureu de reiniciar el programa sempre que suprimiu o afegiu un fitxer.

El programari prova de carregar DE430, DE431, DE423, DE421, DE422, DE405, DE406, DE403, DE200 en aquest ordre.
Els fitxers “lnx*” s'usen en preferència als “unx” perquè no els cal permuta de bytes.

Si no s'ha trobat cap fitxer per a la data, s'usarà plan404 de Steve Moshier que permetrà el càlcul des de -3000 to +3000 amb una precisió millor que un segon d'arc.

Si hi teniu present DE431 el càlcul de planetes pot ser fet entre -13000 and +17000.

Si trieu una data en la què no hi hagi mitjans de calcular la posició dels planetes, la presentació planetària es desactiva automàticament. Us caldrà fer clic al botó Mostra planetes en el mapa un altre cop després que ja hagueu introduït una data vàlida.

## Planeta

Podeu habilitar o inhabilitar el dibuix del Sol, els planetes i els satèl·lits en el mapa.

Hi ha disponibles quatre modes per dibuixar els planetes, que es mostren més diferenciats a mida que el camp de visió baixa de 2 graus.

Marqueu la casella corresponent per mostrar una imatge a temps real del Sol des dels satèl·lits SDO o SOHO
Trieu la imatge que voleu de la llista. Per omissió, la AIA 4500 correspon a l'aspecte visual, però també podeu provar les altres longituds d'ona.
La imatge serà actualitzada després del temps seleccionat o cada cop que canvieu de longitud d'ona. La freqüència d'actualització depèn de l'operació del satèl·lit; consulteu la pàgina web del satèl·lit per a més informació. L'origen de la imatge i l'hora s'indiquen en el mapa al costat del Sol.
Aquesta aplicació demana connexió a Internet i la configuració correcta del servidor proxy si cal.

Podeu actualitzar la longitud de la Gran Taca Roja de Júpiter (GRS):Feu clic al botó gran Obté la mesura recent de la GTR des del projecte JUPOS, això baixarà un fitxer amb mesures recents i actualitzarà els valors.
També podeu obrir la pàgina Jupos, feu clic a Longitud GRS en el menú. Mireu al punt roig al peu del gràfic per obtenir la posició més recent del centre de la GRS. Per exemple, va ser de uns 160 graus al desembre del 2010:

Marqueu Mostra l'ombra de la Terra per simular els eclipsis de Lluna. Quan ho feu, la posició de l'ombra de la terra es mostrarà com dos cercles concèntrics, lleugerament més foscos que el fons. Les dimensions dels cercles corresponen a la mida de l'ombra de la Terra a la distància de la Lluna, per tal de simular els eclipsis lunars. L'ombra del nucli (umbra) es mostra en el centre, i al seu voltant la zona d'eclipsi parcial (penumbra).
Mode transparent permet veure els estels que es trobin darrera dels planetes o la Lluna. Això pot ser útil en les ocultacions per preveure quan l'estel reapareixerà.

## Cometa

Abans de mostrar els cometes cal que carregueu al PC un fitxer amb els elements orbitals dels cometes. La manera usual de fer-ho és simplement descarregar la darrera versió del fitxer del MPC (Minor Planet Center). Podeu també afegir nous elements orbitals i suprimir totes les entrades o només les obsoletes de la base de dades. Hi ha quatre pestanyes en aquesta finestra:

- Paràmetres generals on:
  - Decidiu veure o no els cometes en el mapa.
  - Els cometes es poden veure com un símbol o bé com un estel amb cua de mida proporcional a la magnitud estimada.
  - Podeu filtrar els cometes per sota d'una magnitud límit. Però podeu mostrar cometes que tinguin una magnitud més feble que la magnitud mínima definida per als estels.

- Carrega fitxer MPC
  - El botó Descarrega baixa el fitxer actual dels elements orbitals dels cometes des de: IAU Minor Planet Center i desa les informacions en la base de dades. El fitxer origen es desa com COMET-aaaa-mm-dd.DAT on aaaa-mm-dd és la data de descàrrega.
    Si la descàrrega és un problema, comproveu la part superior de la caixa de diàleg a Configuració → Internet → Elements orbitals .
- O bé Utilitza el fitxer local i amb la icona de directori, podreu especificar qualsevol dels COMETxxx.DAT i carregar-lo a la base de dades amb el botó Carrega fitxer . És usat automàticament un cop carregat.
  - Una finestra de missatges mostra el procés i els resultats.

- Manteniment dades és on podeu eliminar les entrades obsoletes de la base de dades o el conjunt de bases de dades de totes les informacions de cometes. Un missatge deixa veure l'evolució del procés.

- Afegeix és on podeu entrar els elements orbitals d'un cometa nou a la base de dades.

- Doneu una mirada aquí sobre com entrar les dades dels elements orbitals.

## Asteroide

Abans de mostrar els asteroides cal que disposeu d'un fitxer amb els elements orbitals dels asteroides. És bastant simple descarregar la darrera versió del fitxer del MPC (Minor Planet Center) per usar-lo a la base de dades del vostre ordinador. Podeu també afegir nous elements orbitals i suprimir totes les entrades o només les obsoletes de la base de dades.

Hi ha cinc pestanyes en aquesta finestra:

- Paràmetres generals on podreu:
  - Decidir veure o no els asteroides en el mapa.
  - Els asteroides es poden veure com un símbol o bé com un estel amb la mida proporcional a la magnitud.
  - Filtrar els asteroides per sota d'una magnitud límit. Però podeu mostrar asteroides que tinguin una magnitud dada més feble que la magnitud mínima definida per als estels.

- Carrega el fitxer MPC
- El botó Descarrega baixa el fitxer actual dels elements orbitals dels asteroides (brillants, no usuals i distants) des de:IAU Minor Planet Center i desa les informacions en la base de dades. El fitxer origen es desa com MPCORB-aaaa-mm-dd.DAT on aaaa-mm-dd és la data de descàrrega.
  Si la descàrrega dóna problemes, comproveu com teniu la part inferior de la finestra de diàleg en Configuració → Internet → Elements orbitals .
  - amb Utilitza el fitxer local i la icona de directori, podeu especificar qualsevol dels MPCORBxxx.DAT i carregar-lo a la base de dades amb el botó Carrega fitxer . És usat automàticament després de la descàrrega.
  - Una finestra de missatges mostra el procés i els resultats.

- Dades mensuals processa les dades per a l'interval de mesos donat. Una finestra de missatges informa del procés i els resultats.

- Manteniment dades és on podeu eliminar les entrades obsoletes de la base de dades o el conjunt de bases de dades de totes les informacions d'asteroides. Un missatge deixa veure l'evolució del procés i els resultats.

- Afegeix és on podeu entrar els elements orbitals d'un asteroide nou a la base de dades.

- Doneu una mirada aaquí sobre com entrar les dades dels elements orbitals.

## Objectes pròxims a la Terra

Els NEOs demanen un sistema completament diferent per obtenir llurs posicions mostrades amb suficient certesa. Us caldrà baixàr dades de la posició calculada per fer un catàleg amb CatGen. Per a més detalls mireu aquí