# FAQ (Preguntes freqüents)

## General

Com puc contribuir a Cartes del Cel?

Podeu contribuir de diverses maneres:

- Proveu la darrera versió en curs de treball i reporteu els problemes que hi trobeu al seguidor de problemes (bug tracker).
- Feu-vos voluntari per a escriure, millorar o corregir aquest text respecte als seus errors ortogràfics o gramaticals.
- Traduïu el programa o els textos de la web al vostre idioma nadiu.
- Reviseu el codi font del programa i proposeu les vostres pròpies millores.
- Si us plau, envieu-me les vostres idees, estic interessat en els vostres suggeriments.

So version 3.10 is more recent that 3.8 ?

Sí, el número de la versió no és un nombre decimal sinó la combinació de dos números separats per un punt.

El primer número, el “3” és la versió base i sols es canvia quan hi ha un canvi major que la fa incompatible amb la versió anterior. La darrera vegada que això va passar va ser el canvi de la 2 a la 3, l'any 2010. Per ara no hi ha previst cap canvi major.

El segon número “8” o “10” és per a la versió menor i canvia a cada edició de la versió estable. Un nombre parell indica una versió estable. Els nombres senars menors s'usen per al desenvolupament o bé per a una versió beta.

## Instal·lació

Ja tinc la versió 2.76 de Cartes del Cel (CdC). Què em cal per fer anar la nova versió 3?. Quants fitxers he de baixar? Cal que desinstal·li abans la versió 2.76?

Només cal que instal·leu la versió 3.x per a Windows en el mateix directori on teniu la versió 2.76, ja que són compatibles. No proveu d'instal·lar-la en un altre directori ni esborreu cap fitxer, ja que podeu usar les dues versions alhora. Això és útil mentre la versió 3.x encara no és completa ni definitiva. Executeu skychart.exe per a la V3.x o bé ciel.exe per a la versió 2.76.

Els catàlegs que ja tinc per a la versió CdC V2.76 seran compatibles amb CdC V3.x ?

Sí, tots aquests catàlegs poden usar-se amb la versió 3.x. L'única excepció són els catàlegs externs que són reemplaçats pels més adequats catàlegs de textCatgen o el Catàleg de l'Observatori Virtual.

On he d'instal·lar el catàlegs extra sota el Linux, en quin directori s'han de posar?

Si teniu drets sobre la rel (root) el millor és que els poseu a /usr/share/apps/skychart/cat perquè estiguin amb els catàlegs bàsics. Però també els podeu posar a altres llocs sempre que especifiqueu el camí complet en el menú de configuració del catàleg.

Puc usar el programari Cartes del Cel en un Macintosh?

Sí, la versió 3 ara treballa bé tant en Mac com en Windows o Linux. Mireu a la instrucció específica d'instal·lació. Per a més informació sobre programari addicional heu de pilotar un telescopi o calcular els satèl·lits artificials.

Què puc fer amb MySQL?

MySQL va ser usat com la base de dades per defecte fins a la versió alfa 7. Des de juny 2005 ha estat substituït amb SQLite, que és més senzill. Podeu seguir usant MySQL si us cal, però està depreciat i serà eliminat a partir de la versió 4.2. La base de dades s'usa per emmagatzemar les següents dades: elements orbitals dels asteroides i cometes, imatges d'objectes celests, ciutats del món.

## Utilització

Em calen colors negres tal com veig en algunes imatges de pantalla

El programa no prova més de canviar el sistema de colors perquè això ha estat depreciat.
Cal que configureu un tema fosc del sistema per canviar el color, i en aquest cas s'usen icones compatibles.

- En Linux: Useu un tema fosc Gtk2, per exemple Adwaita-fosc
- En macOS: Des de macOS 10.14 podeu configurar un tema fosc en les preferències.
- En Windows:
  - Descarregueu un tema fosc compatible. per exemple GreyEveTheme
  - Extraieu el zip i feu doble clic al fitxer .theme.

Amb Cartes del Cel-Skychart V3.x per al Mac/Linux puc guiar el telescopi?

Sí, CdC V3.0 pot usar INDI com a interfície per al telescopi. Qualsevol telescopi que sigui suportat per INDI pot treballar bé amb Cartes del Cel-SkyChart. També podeu usar la interfície inclosa per al protocol Meade/LX200 o una simple interfície d'encoder.
L'estàndard ASCOM és específic per al Windows i sols funciona en aquesta plataforma. El nou protocol Alpaca es suportat en totes les plataformes.

No hi ha “segueix (follow)” i “mira (see)” el telescopi en el menú de telescopi de la V3.x?

Ara hi ha una entrada Segueix el telescopi en el menú Telescopi.
També podeu usar l'ordre “bloqueja sobre…” (el botó amb una àncora). Quan hi ha el telescopi connectat i no hi ha cap objecte seleccionat, aquest botó bloqueja i segueix la posició del telescopi.

Per què el cel es veu blau?

Perquè és de dia o hi ha Lluna. Podeu canviar-ho des del menú de configuració, Presentació → Color del cel . O canviant la data o l'hora amb Configuració → Data i hora . O també canviant el sistema de coordenades, de Alt/Az a un dels altres sistemes fent clic en una de les icones de la barra esquerra en el Grup del sistema de coordenades

Com puc veure els planetes en una simulació per als anys abans del 3000 AC?.

Des de la versió 3.9 podeu usar les efemèrides JPL ephemeris DE431 que amplien el camp de càlcul planetari des de -13000 → +17000.

Com puc fer-ho per canviar de l'anglès al meu idioma?

L'idioma es detecta automàticament a l'engegar el programa. El menú Configuració → General → Idiomes Idioma us deixa triar un altre idioma.

La versió Cartes del Cel-SkyChart V3 suporta DDE?

No ,el protocol de comunicació estàndard per a la V3 is TCP/IP per raons de portabilitat.

Suporta Cartes du Ciel-SkyChart V3.10 la versió del Windows 10?

Sí, suporta totes les versions actuals del Windows.

## Problemes comuns

En Mac OS X no es pot reobrir el programa desprès de minimitzar-lo.

Això és un error de la versió actual de Qt.
Per reobrir el programa heu de fer clic dret sobre la icona minimitzada, triar “Mostra totes les finestres” i fer clic en la imatge petita.
Podeu també desmarcar “Minimitza finestres amb la icona de l'aplicació” en les Preferàncies del Sistema / Minimitzar.
Aquest error està corregit des de la versió 4.1.

La versió de 64 bits del programa es penja a l'engegar-la

Us cal un processador AMD o Intel de 64 bits més recent que del 2005 o 2006 que suportin les instruccions LAHF i SAHF. Si no és així, heu d'usar la versió de 32 bits.
Vegeu: https://en.wikipedia.org/wiki/X86-64#Older_implementations

En Linux, cada caràcter que escric al caixetí de cerca em surt duplicat

Això és un error d'algun tipus de mètode d'introduir. La solució és instal·lar el paquet ibus-gtk per al vostre sistema i fixar ibus com el mètode d'introducció per defecte.
O bé, si no fos possible canviar el mètode per defecte, engegueu Skychart amb el comandament següent:

    GTK_IM_MODULE=ibus skychart

He instal·lat CdC V3.x però el programa no mostra cap estel o objecte del cel

Probablement només heu instal·lat el programa. Cal també que instal·leu el paquet de catàlegs bàsic. Mireu a la pàgina Download i seguiu les instruccions de la Instal·lar_catalegs_nous . .
Teniu els catàlegs dels estels activats? Assegureu-vos que ho estan, vegeu la pestanya Estels CdC de Configuració → Catàlegs. Una altre possibilitat és que accidentalment hagueu desactivat la icona Mostra els estels. Vegeu la icona en Grup d'objectes A en la barra d'objectes.
O també pot ser-ne la causa si teniu un filtre incorrecte de presentació. Comproveu com ho teniu configurat en la pestanya del diàleg Filtre d'objectes del menú Configuració → Carta, Coordenades.

L'ajuda no s'obre, hi ha un missatge 'No puc trobar el navegador HTML'.

Això és degut a una configuració incorrecta en el navegador que té el Windows per defecte..

Seguiu les següents accions en aquest ordre:

- Confirmeu que teniu un navegador instal·lat i completament funcional en el PC.

- Des del menú Inici del Windows seleccioneu “Programes per defecte”, i en la nova finestra seleccioneu “Posa l'accés a programes i PC per defecte”, trieu ara el programa preferit per al “navegador web per defecte”.

- Des del menú Inici del Windows seleccioneu “Tots els programes”, Accessoris“, “Indicador d'ordres”. En la línia d'ordres teclegeu

      path

  i premeu Intro. Comproveu que 'C:\Windows\system32' està inclòs en la línia resultant.
  Cas que no, feu el següent:

  - Obriu el panell de control del Windows, trieu “Sistema i seguretat”, “Sistema”. En la banda esquerra trieu “Configuració avançada”. Feu clic a “Variables d'entorn…”.
    Busqueu la variable PATH tant a les variables d'usuari com a les de sistema. Seleccioneu la fila, feu clic al botó Edita i afegiu la línia “C:\Windows\system32;” al començament de la fila “Valor de la variable”.
    Pot caldre reiniciar el PC per assegurar que el canvi té efecte.

- Torneu a la finestra de l'indicador d'ordres.
  Teclegeu (copia/enganxa) aquesta ordre:

      rundll32.exe url.dll,FileProtocolHandler "C:\Program Files\Ciel\doc\wiki_doc\en\documentation\start.html"

  El navegador ha d'obrir la pàgina d'inici de l'ajuda. Cas que no, llegiu els missatges d'error que us puguin ajudar a investigar més.