# Catàlegs

Des del menú: Configuració → Catàlegs

Vegeu també: com instal·lar mes dades per a lectura addicional sobre la instal·lació de catàlegs extres.

## Estels CdC

Des del menú: Configuració → Catàlegs → Estels CdC
Amb aquesta pestanya podreu activar els estels dels vostres catàlegs en Cartes del Cel. Simplement, per activar o desactivar un catàleg marqueu-ne la casella. En la situació normal, Cartes del Cel cercarà els catàlegs en els camins preconfigurats on el programa assumeix que hi ha els catàlegs. Si el catàleg no es troba en el directori estàndard, el camp Directori estarà vermell. Useu el botó petit de la dreta per especificar el camí correcte de la carpeta on es troba el catàleg perquè Cartes del Cel pugui usar-lo.
Abans que pogueu triar els catàlegs Tycho 2, GCVS o WDS cal que instal·leu el paquet de catàlegs d'estels des de la pàgina de descàrrega.
En el camp de la columna mín, entreu-hi el mínim nombre del camp de visió a usar en aquest catàleg tal com està descrit al peu del quadre. Una bona elecció per començar seria posar-hi 0, altrament al fer zoom d'augment podria resultar en deixar de veure objectes que eren visibles amb un camp de visió més gran. En el camp de la columna màx, entreu-hi el nombre del camp de visió més gran a usar en aquest catàleg.
Per al millor comportament eviteu que diversos catàlegs se solapin en l'interval dels respectius camps de visió. Podrien aparèixer objectes duplicats en el mapa, ja que sovint els catàlegs no coincideixen exactament en els valors de les coordenades dels objectes.
Els catàlegs marcats amb “mp” (o “pm”) tenen informació sobre el “moviment propi”. El programa usa el moviment propi quan calcula la posició de l'objecte per a la data configurada a data_i_hora . Podeu fer que es mostri el moviment propi per un període de 1-9999 anys per mitjà d'una línia. Vegeu Moviment propi
Podeu configurar com es mostren els estels amb la pestanya Color des del menú Configuració → Presentació. Podeu alternar que els estels es mostrin o no en el mapa prement la icona en la barra d'objectes .

## Cel profund CdC

Des del menú: Configuració → Catàlegs → Cel profund CdC
Per activar o desactivar un catàleg marqueu-ne la casella.En la situació normal, Cartes del Cel cercarà els catàlegs en els camins preconfigurats on el programa assumeix que hi ha els catàlegs. Si el catàleg no es troba en el directori estàndard, el camp Directori estarà vermell. Useu el botó petit de la dreta per especificar el camí correcte de la carpeta on es troba el catàleg.
Seleccioneu d'entrada el catàleg DSO que volgueu des de SAC o OpenNGC.
Abans de poder triar catàlegs com Lynds, PGC, OCL, GCL o GPN cal que instal·leu el paquet addicional de catàlegs DSO des de la pàgina de descàrrega.
En el camp de la columna mín, entreu-hi el mínim nombre del camp de visió a usar en aquest catàleg en Cartes del Cel. (Per al número del camp de visió actual, doneu una mirada a tal com està descrit al peu del quadre). Una bona elecció per començar seria posar-hi 0, altrament al fer zoom d'augment podria resultar en deixar de veure objectes que eren visibles amb un camp de visió més gran.En el camp de la columna màx, entreu-hi el nombre del camp de visió més gran a usar en aquest catàleg.
Per al millor comportament eviteu que diversos catàlegs se solapin en l'interval dels respectius camps de visió. Podrien aparèixer objectes duplicats en el mapa, ja que sovint els catàlegs no coincideixen exactament en els valors de les coordenades dels objectes. A més, com està advertit al peu del quadre, useu només catàlegs d'un sol dels tres grups. Altrament serà mostrat un missatge d'avís de solapat.
Podeu triar com voleu mostrar els símbols per als objectes de cel profund amb la pestanya Color de cel profund amb el menú Configuració → Presentació. Podeu alternar que els objectes de cel profund es mostrin o no en el mapa prement la icona en la barra d'objectes .

## Catàlegs

Des del menú: Configuració → Catàlegs →Catàleg

Aquí hi podeu afegir i activar tota classe de catàlegs externs preparats prèviament per a Cartes del Cel amb la utilitat CatGen .Catgen es pot invocar amb el botó CatGen de dalt a la dreta de la finestra del menú Configuració → Catàlegs. Llegiu més sobre com crear catàlegs nous o adaptar els existents per a Cartes del Cel amb la utilitat Catgen .

Abans de poder afegir un catàleg nou, cal que afegiu una línia on descriureu la seva configuració. (També podríeu eliminar una línia seleccionada prement el botó “Suprimeix”)

A continuació, cal que indiqueu el camí on es troba el nou catàleg. Feu clic en la icona directori a la dreta de la línia i navegueu per trobar el camí correcte. Podeu tenir el directori amb els vostres catàlegs externs a qualsevol lloc de l'ordinador, però en general és una bona idea posar-los com a subdirectoris del directori `cat` en la carpeta d'instal·lació de Cartes del Cel. En el directori del vostre catàleg hi ha d'haver un fitxer amb l'extensió `.hdr` que conté la descripció del catàleg. Seleccioneu el fitxer `.hdr`. En cas d'error, la primera cel·la de la línia estarà en vermell.

En el camp de la columna mín, entreu-hi el mínim nombre del camp de visió per establir els camps de visió mínims a usar en aquest catàleg en Cartes del Cel. (Per a la configuració actual del camp de visió, doneu una mirada al peu de la finestra de diàleg.) Una bona elecció per començar seria posar-hi 0, altrament al fer zoom d'augment podria resultar en deixar de veure objectes que eren visibles amb un camp de visió més gran. En el camp de la columna màx, entreu-hi el nombre del camp de visió més gran a usar en aquest catàleg.

Si el catàleg us permet aquesta opció, podeu canviar el color de l'objecte amb un clic en la icona en aquesta columna. Trieu el color negre per retornar al color per defecte.

Alguns catàlegs permeten una URL d'actualització per recarregar el catàleg des d'Internet. Feu clic a la fletxa circular en la columna Recarrega per baixar l'última versió del catàleg.

Feu clic a la cel·la vermella de l'esquerra de la línia per activar el catàleg. Si tot està correctament configurat, canviarà a color verd.

## Catàleg OV

Des del menú: Configuració → Catàlegs… → Catàleg OV
Amb aquesta pestanya podeu gestionar qualsevol dels catàlegs en línia disponibles en la interfície Vizier Virtual Observatory, on hi ha més de 9000 catàlegs.

Cal que estigueu connectat a Internet per cercar i descarregar un catàleg nou. Però un cop adquirides les dades ja les podreu usar també fora de línia. Podeu copiar les dades a un altre ordinador ja que estan situades a Dades d'usuari directori ov. Localitzeu el nom de fitxer en la columna Fitxer i copieu els dos fitxers .xml i .config.

Indiqueu Màxim nombre de files per al màxim nombre de registres que voleu descarregar en cada ocasió del catàleg. Podeu augmentar el valor per defecte si voleu un catàleg complet per usar fora de línia. O bé disminuïu el valor si patiu alentiment quan es dibuixi el mapa. Els canvis només tenen efecte per a la propera descàrrega.

Inicialment la llista és buida; feu clic al botó Afegeix per engegar la Interfície de l'Observatori Virtual i seguiu les instruccions de la pàgina.

Si voleu canviar la configuració d'un catàleg, com per exemple la selecció d'una columna, el símbol a dibuixar o el color, trieu el catàleg en la llista i feu clic al botó Actualitza.

El botó Suprimeix elimina tots els fitxers associats del catàleg seleccionat.

Si esteu connectat a un port SAMP teniu l'opció d'enviar la taula seleccionada a un o a tots els altres clients.

Feu clic a la primera casella de l'esquerra per canviar-la a verda i activar el catàleg. Canvieu la cel·la a vermell quan ja no us calgui aquest catàleg.
Per dibuixar totes aquestes dades en el mapa cal que activeu marcant-lo el botó en la barra superior. Aquesta és una drecera per seleccionar o no tots aquests catàlegs del Observatori Virtual.

Si el catàleg no s'ha descarregat al complet, per raó que grans catàlegs poden incloure milions d'objectes, podeu fer clic a la fletxa de la columna Recarrega per actualitzar les dades per al camp de la carta actual.
Seleccioneu d'entrada un camp de visió prou estret a la carta, 1° o 30' pot ser un bon començament. Llavors feu clic al botó dret per obrir aquesta finestra i recarregar el catàleg que desitgeu.

## Objectes definits per l'usuari

Des del menú: Configuració → Catàlegs… → Objectes definits per l'usuari
Podeu afegir aquí qualsevol objecte o punt d'interès que vulgueu mostrar en el mapa.

Cliqueu a Afegeix per afegir un nou objecte i trieu-ne les propietats. Com a mínim cal entrar les coordenades.

Llavors feu clic al punt vermell de l'esquerra per passar-lo a verd i seleccionar l'objecte perquè sigui mostrat.

Per mostrar totes aquestes dades en el mapa, cal activar el botó en la barra superior. Això és una forma ràpida per seleccionar o no tots els objectes.

També podeu desar o carregar un fitxer amb la llista d'objectes usant els corresponents botons.

## Dades d'altre programari

Podeu usar catàlegs de dades d'altre programari.

Programari d'astronomia de cel profund (Deepsky Astronomy Software) o Deepsky 2000 que és un programari planificador molt bo que integra http://www.mikehotka.com/DAS/cartes.htm amb Cartes del Cel.
Ara podeu obtenir el programari complet i les dades gratuïtament.

Entreu el camí dels diferents catàlegs d'aquest programari aquí per usar-los en els mapes de CdC.

## Obsolet

Des del menú:Configuració → Catàlegs…→ Obsolet

Els catàlegs d'aquesta pàgina han estat reemplaçats per versions actualitzades o noves o per altres catàlegs més bons.
No és recomanable fer una nova instal·lació d'aquests catàlegs, vegeu installation of extra catalogs per a més informació.

Si voleu usar catàlegs obsolets, especifiqueu-los en aquest quadre de la mateixa manera que en els quadres de les altres pestanyes en Estels CdC i Cel profund CdC .