# Observing List

Aquesta és una senzilla llista d'observació que us permet preparar per avançat una llista dels objectes a observar.
Podeu filtrar els objectes visibles fent servir uns pocs criteris, ordenar la llista en una columna i moure-us al següent objecte o a l'anterior.

Useu el botó Tour per començar un Tour i desplaçar el telescopi cap els objectes triats.

Podeu començar amb una llista buida i anar afegint objectes de la carta amb un clic del botó dret del ratolí.

O bé crear un fitxer inicial amb una línia de títol seguida dels noms dels objectes en cada una de les línies següents, com ara aquest Messier list exemple. Molts programaris de planificació us donen sortida per tal fitxer.
Les coordenades s'hi afegeixen quan el fitxer es carrega primerament.

La taula següent és el format delfitxer complet que pot ser d'interès si voleu crear el fitxer amb les coordenades o si voleu llegir el fitxer amb altre programari.

Primera fila |
Column 1-end | Títol de la llista, text lliure
Files següents |
Column 1-32 | Nom de l'objecte, text lliure
Column 33-42 | AR, graus decimals
Column 43-52 | DEC, graus decimals
Column 53-84 | El nom de l'objecte, ha de coincidir amb el nom del catàleg
Column 85-end | Descripció, text lliure

No oblideu desar el fitxer si hi heu fet algun canvi.
El botó Neteja permet començar un nou fitxer buit amb el nom per defecte.
El botó Actualitza coordenades refresca les coordenades des dels catàlegs de Cartes del Cel.

Els objectes de la llista poden rebre una marca com a etiqueta distintiva.
L'altra casella “Mostra sempre els objectes de la llista” es per usar-la en el cas especial d'objectes molt tènues i que els desitgeu veure en un mapa a gran escala quan l'etiqueta no és mostrada.

La columna de l'AR i la DEC són les coordenades dels objectes tal com són llegides en els catàlegs. Ambdues són donades en graus.

Podeu entrar text lliure en la columna Descripció. Per exemple, l'hora d'observació en el marató Messier.

El temps de començar i acabar estan calculats en base a la selecció del filtre.

Podeu fer una selecció basada en l'hora del trànsit.
En aquest cas, indiqueu el costat del meridià (important per evitar un salt de meridià amb una muntura equatorial alemana), i tàmbé l'angle horari límit des del meridià.

Llavors trieu si voleu filtrar la llista amb tots els objectes que obteniu amb aquest criteri durant la nit. Això pot ser útil per planificar.
O bé filtreu només els objectes que compleixin amb el criteri actual, útil si esteu en una sessió d'observació.

També podeu fer la selecció basada amb l'altura mínima de l'objecte o amb la massa d'aire màxima.
En aquest cas trieu la màxima massa d'aire que podeu suportar o trieu l'horitzó si és acceptable una detecció senzilla prop de l'horitzó. Llavors trieu si voleu filtrar la llista amb tots els objectes que s'obtinguin seguint aquest criteri durant la nit. Això ajuda a la planificació.
O bé filtreu només els objectes que compleixin amb el criteri actual quan esteu en una sessió d'observació.

Ordeneu la llista pel Temps final per conèixer quins són els objectes que us cal observar amb prioritat. Noteu que l'inici del temps comença des del migdia per assegurar la continuïtat de la llista durant la nit.

Feu clic sobre el número de fila d'un objecte per centrar-lo en el mapa.
Un clic amb el botó dret del ratolí sobre una fila us presenta un menú amb les següents opcions:

- Veure-ho en el mapa
- Actualitza coordenades
- Esborra

Feu clic en el botó Desa per guardar el contingut de la llista d'observació.

Per desar la selecció i les altres opcions deseu la configuració del programa principal des del menú Configuració → Desa la configuració ara.

És possible automatitzar la llista d'observació usant els Comandaments del servidor. Un script d'exemple que fa que el telescopi apunti a cada objecte visible en seqüència, el podeu trobar aquí:
http://sourceforge.net/p/skychart/code/HEAD/tree/trunk/skychart/sample_client/python/